בריאן ארמסטרונג

בריאן ארמסטרונג (באנגלית: Brian Armstrong; נולד ב-25 בינואר 1983) הוא איש עסקים ומשקיע אמריקאי, שמכהן כמנכ"ל פלטפורמת המטבעות המבוזרים קוינבייס.

== ביוגרפיה ==
ארמסטרונג נולד ב-25 בינואר 1983, ליד סן חוזה. שני הוריו היו מהנדסים.<ref name=":0"></ref> הוא למד באוניברסיטת רייס בטקסס, וקיבל תואר ראשון בכלכלה ומדעי המחשב בשנת 2005, ואחריו תואר שני במדעי המחשב ב-2006.<ref name=":0" /><ref></ref> בזמן למודיו באוניברסיטה, הוא הקים עסק בהתאמת מורים לתלמידים, ולאחר שסיים את לימודיו, בילה שנה בבואנוס איירס בזמן שעבד בחברת חינוך. בזמן שהותו בבואנוס איירס, הוא חווה את ההשפעות של היפר-אינפלציה שהשפיעו על ארגנטינה באותה תקופה.<ref name=":0" />

=== קריירה ===
בריאן ארמסטרונג (במרכז)
הקריירה המוקדמת של ארמסטרונג כללה עבודה כמפתח ב-IBM וייעוץ בדלויט. בשנת 2010, הוא נתקל במאמר על ביטקוין שפורסם תחת הכינוי סאטושי נאקאמוטו.<ref name=":0" /> ב-2011 הוא הצטרף ל-Airbnb כמהנדס תוכנה, ונחשף למערכות תשלום ב-190 המדינות בהן פעלה Airbnb באותה תקופה.<ref></ref> בעודו ב-Airbnb, הוא ראה את הקשיים בשליחת כסף לדרום אמריקה.<ref name=":0" /> הוא התחיל לעבוד בסופי שבוע ולילות כדי לכתוב קוד בRuby ו-JavaScript כדי לקנות ולאחסן מטבעות מבוזרים. ב-2012, הוא נכנס לאקסלרטור "Y Combinator" וקיבל השקעה של 150,000 דולר, שבה השתמש כדי לממן את קוינבייס.<ref name=":0" /><ref name=":2"></ref>

==== קוינבייס ====

בשנת 2012, ארמסטרונג ופרד ארסאם הקימו יחד את קוינבייס, כדרך לחובבי מטבעות מבוזרים לסחור בביטקוין ומטבעות דיגיטליים אחרים.<ref name=":1"></ref> ארמסטרונג היה המנכ"ל הראשון של החברה.<ref name=":1" /> סבב גיוס ב-2018 העריך את החברה ב-8.1 מיליארד דולר, ובדצמבר 2020, החברה הגישה ל-SEC בקשה להנפקה.<ref></ref><ref></ref><ref></ref> לאחר ההנפקה באפריל 2021, שווי השוק של קוינבייס עלה ל-85 מיליארד דולר,<ref></ref> ולפי פורבס, נכון לספטמבר 2022, לארמסטרונג יש 2.6 מיליארד דולר.<ref></ref>

ארמסטרונג הופיע בסרט התיעודי האמריקאי משנת 2014, "The Rise and Rise of Bitcoin".<ref></ref>

הוא גם הוצג כגיבור הראשי בספר העיון משנת 2020, "Kings of Crypto: One Startup's Quest to Take Cryptocurrency Out of Silicon Valley and Onto Wall Street".<ref></ref>

==== ResearchHub ====
ארמסטרונג מימן בעצמו והקים את אתר המחקר המדעי ResearchHub, במודל של מאגר הקודים GitHub, כדרך להנגיש מאמרי מחקר לציבור.<ref name=":2" />

== דעות פוליטיות ==
ארמסטרונג כתב פוסט בבלוג בספטמבר 2020 בו כינה את קוינבייס "חברה ממוקדת משימה",<ref></ref> שאינה מעודדת אקטיביזם בקרב עובדיה ודיון בנושאים פוליטיים וחברתיים בעבודה.<ref></ref><ref></ref> הוא הציע פיצויי פיטורים נדיבים לעובדי החברה שאינם מסכימים עם המדיניות הזו.<ref name=":3"></ref> כתוצאה מכך, 60 עובדים (בהיקף של 5% מהחברה) עזבו את קוינבייס. לפני כן, ארמסטרונג הביע תמיכה בתנועת Black Lives Matter.<ref name=":3" />

== הוקרה ==
בשנת 2017, בגיל 34, ארמסטרונג דורג במקום ה-10 ברשימת "" של פורצ'ן.<ref></ref>

בשנת 2019, נכלל ארמסטרונג ברשימת 100 נקסט של מגזין טיים.<ref></ref>

בשנת 2021, עיתון פורבס דירג את ארמסטרונג במקום הראשון ברשימת עשירי המטבעות המבוזרים, עם שווי מוערך של 6.5 מיליארד דולר נכון לפברואר 2021.<ref></ref> הוא גם היה במקום ה-60 ברשימת 400 האנשים העשירים ביותר באמריקה.<ref></ref>

== נדבנות ==
בשנת 2018, ארמסטרונג היה המנהל הראשון בתחום המטבעות המבוזרים שחתם על התחייבות הנתינה, כשהתחייב למסור את רוב כספו למטרות צדקה.<ref name=":1" /> הוא גם הקים אתר צדקה בשם GiveCrypto.org, כדי לאפשר לאנשים לתרום תרומות פומביות או אנונימיות כדי לעזור לאחרים החיים בעוני.<ref name=":1" />

== קישורים חיצוניים ==

* 

== הערות שוליים ==

קטגוריה:אנשי עסקים אמריקאים
קטגוריה:מהנדסי תוכנה אמריקאים
קטגוריה:מנהלים אמריקאים
קטגוריה:נדבנים אמריקאים
קטגוריה:מיליארדרים אמריקאים
קטגוריה:תורמי התחייבות הנתינה
קטגוריה:בוגרי אוניברסיטת רייס
קטגוריה:קליפורניה: אישים
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1983